Savez komunista Bosne i Hercegovine
Savez komunista Bosne i Hercegovine (SK BiH) bila je politička partija, koja je kao republička organizacija Saveza komunista Jugoslavije (SKJ), djelovala na teritoriji SR BiH. U novembru 1948. godine došlo je do partijske reorganizacije unutar tadašnje Komunističke partije Jugoslavije (KPJ), te je osnovana Komunistička partija BiH (KP BiH) umjesto do tada postojećeg Pokrajinskog komiteta KPJ za Bosnu i Hercegovinu. Godine 1952, poslije VI kongresa KPJ, na kome je Komunistička partija Jugoslavije promijenila naziv u Savez komunista Jugoslavije i KP BiH mijenja svoj naziv u Savez komunista BiH. U tom periodu utvrđena je i zastava SKBiH, koji ja bila istovjetna zastavi SKJ.